שקוף שזאת אחותי (באנגלית: Invisible Sister, בתרגום חופשי: אחות בלתי נראית) הוא סרט מקורי של ערוץ דיסני המככבים בו רוואן בלנצ'ארד, פריס ברלק, קראן בראר, רייצ'ל קרוו, אלכס דזרט, וויל מיירייס ואוסטין פרייברגר. הסרט שודר לראשונה בערוץ דיסני ב-9 באוקטובר 2015 הסרט זכה להצלחה רבה, כ-4,028,000 צפיות. בערוץ דיסני ישראל הסרט שודר לראשונה ב-10 בדצמבר 2015.
עלילת הסרט.
לקליאו יש אחות בשם מולי היותר מצליחה ממנה והיא מרגישה שהיא בלתי נראית לעומת אחותה. אך בעקבות ניסוי שביצעה לשיעור מדעים, הפכה בטעות את אחותה לבלתי נראית. קליאו צריכה להחליף את מולי בפעילותיה החברתיות ובעזרת חברה ג'ורג' צריכה להחזיר את מולי לנראית.
הפקת הסרט.
ב-9 בינואר 2015 היה ידוע שהסרט הולך להתקיים ובנוסף רוואן בלנצ'ארד ופריס בנדק לוהקו לתפקידים קליאו ומולי. ב-27 בפברואר 2015, קראן בראר, רייצ'ל קרוו ואוסטין פרייברגר לוהקו לדמויות ג'ורג', ניקי וקוג. הצילומים התקיימו בין פברואר 2015 לאפריל 2015 בניו אורלינס.
בסיס מצטבר ובסיס מזומן
אנדריי פיאטוב
אנדריי ואלריוביץ' פיאטוב (באוקראינית: Андрій Валерійович П'ятов נולד ב-28 ביוני 1984) הוא כדורגלן אוקראיני המשחק בשחטאר דונצק בעמדת השוער.
קריירה.
פיאטוב התחיל את הקריירה שלו במחלקת הנוער של וורסקלה פולטבה. ב-13 בדצמבר 2006 הוא נרכש על ידי שחטאר דונצק תמורת כ-880 אלף פאונד והושאל מיידית בחזרה לוורסקלה עד לסיום העונה. בעונת הצטרף לסגל המועדון. בעונת הגיע עם שחטאר לגמר גביע אופ"א בו ניצחה שחטאר 1–2 את ורדר ברמן. ב-1 בנובמבר 2009 ערך את הופעתו ה-100 במדי שחטאר נגד צ'רנומורץ אודסה בו גם זכה בשחקן המצטיין של המשחק. בשנת הדף את הפנדל הרביעי שלו בכל המסגרות האירופאיות פיאטוב וכך שבר את שיא הדיפות הפנדלים במסגרות האירופאיות בו החזיק בן ארצו אולכסנדר שובקובסקי.
נבחרת.
פיאטוב נכלל לראשונה בסגל נבחרת אוקראינה לקראת מונדיאל 2006. ב-22 באוגוסט 2007 ערך את הופעת הבכורה שלו בנבחרת בניצחון 1–2 נגד . במסגרת מוקדמות מונדיאל 2010 הוא הפך לשוער הראשון של הנבחרת. בנובמבר שבר שיא נבחרתי של דקות משחק ללא ספיגות.
ב-11 ביוני 2022 הודיע על פרישתו מהנבחרת.
נועה קירל
נועה קירל (נולדה ב-10 באפריל 2001) היא זמרת, שחקנית ופרזנטורית ישראלית.
ביוגרפיה.
קירל נולדה וגדלה ברעננה. הוריה הם אמיר קירל, בעל עסק לייבוא זכוכית ולשיווקה, ואילנה קירל, בעלת בוטיק אופנה. לקירל יש שני אחים גדולים.
במקור שם הלידה של קירל היה נויה, אך לאחר שהתגלתה אצלה מחלת כליות החליטו הוריה כשהייתה בת חודשיים, בעצתו של רב, לשנות את שמה לנועה. לקירל יש כליה אחת שהפסיקה לגדול כשהייתה בת חודשיים בגלל חיידק.
בגיל 10 עשתה אודישן לתוכנית המציאות "בית ספר למוסיקה" בערוץ 2, אך לא התקבלה. בגיל 13, הופיעה לצד אליאנה תדהר בקמפיין לחברת הטיפוח הישראלית Careline.
2015–2017: פושרז, סינגל בכורה.
הקריירה המוזיקלית של קירל החלה בשנת 2015 כאשר הוציאה שיר בשם "מדברים", השיר נכתב בידי הראפר איזי וזכה להצלחה מפתיעה לאחר שצבר צפיות רבות. בעקבות הצלחתו הוציאה באותה שנה שיר נוסף בשם "קילר", פרי עטו של עומרי סגל. הווידאו קליפ הפרובוקטיבי המלווה עורר סערה בשל גילה הצעיר של קירל. הקליפ צבר צפיות רבות באתר YouTube והפך לאחד מהקליפים המזוהים ביותר שלה.
במקביל הופיעה קירל בסדרת הדוקו-ריאליטי "פושרז" מבית HOT, העוקבת אחר הורים שדוחפים את ילדיהם להצלחה בתחומים שונים, והציגה את קירל ואביה, התומך כלכלית בפיתוח קריירת הבידור שלה והיחסים עם הסוכן שלה; רוברטו בן-שושן.
בין השנים 2015–2016 היא הוציאה שירים נוספים, שהוצגו באתר יוטיוב והושמעו בתחנות רדיו שונות, בהם "יש בי אהבה" (נובמבר 2015) אשר היה לשירה הראשון להיכנס לפלייליסט של גלגלצ, "רק אתה" (אפריל 2016), "חצי משוגע" (יולי 2016), "ביי לחופש" (יולי 2016) ו"תן לי סימן" (דצמבר 2016). בסוף שנת 2016 זכתה בתואר "זמרת השנה" בטקס נבחרי הילדים.
ב-26 בפברואר 2017 קירל הנחתה את התוכנית המוזיקלית "ליפסטאר" בערוץ kidZ, לצד שגיא ברייטנר. במאי, הוציאה שיר בשם "מקום לשינוי" אותו שרה בדואט עם אביאור מלסה. קירל הוציאה מספר שירים נוספים במהלך השנה כאשר כולם הם סינגלים שיווקיים בהם: "לרקוד", "כמעט מפורסמת", "Wow" ו"מי ייתן לי את הכוח".
ב-22 ביוני כיכבה בתפקיד מרכזי בסרט הקולנוע לבני הנעורים "כמעט מפורסמת", לצד עומר דרור. באותה שנה גם הופיעה במופע "שלושת המוסקטרים" לצדו של עומר דרור.
ב-28 באוגוסט, הוציאה קירל סינגל אשר ביצעה יחד עם אגם בוחבוט, גרסת כיסוי לשירו של דני סנדרסון; "אצל הדודה והדוד", כחלק ממסע פרסום לחברת בזק.
בנובמבר 2017 יצגה את ישראל בטקס "פרסי המוזיקה של MTV אירופה" (EMA), בקטגוריית "האמן הבינלאומי".
2018–2019: כפולה, #Freestyle פסטיגל.
ב-1 בינואר 2018, החלה לשחק בסדרת הטלוויזיה "כפולה", בתפקיד כפול כנועה קירל (עצמה) וכקיטי פופר (ליבי עומר); בלוגרית שכותבת כל דבר שקורה עם עצמה המפורסמת. הסדרה משודרת בערוץ KidZ ב-yes וב-HOT. ב-18 בפברואר, החלה להשתתף בתוכנית הכישרונות "גוט טאלנט ישראל" כשופטת לצד מיה דגן, מאור זגורי וג'ורדי. ב-25 במרץ, הוציאה את "מגיבור לאויב". ב-1 במאי באותה השנה, עלתה לאוויר הסדרה "שלטון הצללים" בה משחקת בתפקיד בשמת. ב-28 ביוני, הוציאה את "בא לי אותך". ב-9 באוגוסט, הועלה "מופע כפולה" בכיכובה של קירל ושל וכוכבי הסדרה "כפולה" בהיכל מנורה מבטחים. ב-20 באוגוסט, יצא לאור שיר הנושא של המופע, "#Freestyle פסטיגל".
ב-5 בספטמבר התארחה קילר בשיר "סינדרלה", של הרכב האולטראס. ב-20 בספטמבר, הוציאה בשיתוף עם שלישיית מה קשור ואיתי לוי, גרסת כיסוי חדשה לשיר "סיבה טובה" של אריק סיני בשם "הנה זה בא", בשביל קמפיין של חברת HOT. באוקטובר, נבחרה קירל בפעם השנייה לייצג את ישראל בפרסי המוזיקה של MTV אירופה, אך לא יכלה להשתתף בטקס שהתקיים בספרד בשל לוח זמנים צפוף. באותו החודש החלה קירל להיות הפרזנטורית החדשה של חברת הטיפוח הישראלית "כיף". ב-2 בנובמבר, הוציאה את השיר "זיכרון ישן" בשיתוף עם הזמר יהונתן מרגי, במסגרת מופע הפסטיגל. ב-11 בנובמבר, הוציאו כוכבי פסטיגל 2018, ביניהם קירל, את השיר המקורי "תנשום" בליווי קליפ נלווה. ב-23 בנובמבר השתתפה במופע מחווה לזכרו של אמיר פרישר גוטמן בשם "כאילו אין מחר" לצד אמנים רבים.
בדצמבר, הובילה קירל קמפיין בשיתוף עם ערוץ KidZ והרשות הלאומית לבטיחות בדרכים למען חבישת קסדה בעת רכיבה על אופניים וקורקינט.
ב-22 בינואר 2019, הודיעה חברת "רנואר" כי קירל היא הפרזנטורית המוזיקלית החדשה שלהם. ב-10 בפברואר 2019, הוציאה את "Drum". הקליפ לשיר צולם בתאילנד ועלות הפקתו נאמדה על כחצי מיליון שקלים. השיר ליווה את קמפיין פברואר-אפריל 2019 של מותג האופנה הישראלי "רנואר". ב-17 באפריל, הוציאה את השיר "אמא שלי" במסגרת פרויקט שם עולם 2019. ב-28 באפריל הוציאה את השיר "חצוף", שזכה להצלחה.
ב-14 ביולי, כיכבה קירל בקליפ של קרן פלס לשיר "מי אני?" כשחקנית הראשית בקליפ. ב-22 ביולי, הוציאה את השיר "פאוץ'" בחסות FILA. השיר זכה להצלחה רבה, והיה לראשון של קירל שהגיע למקום הראשון במצעד של גלגלצ. ביולי, נודע כי קירל עתידה לקחת חלק ב-"#PLAYפסטיגל" לצד אליאנה תדהר, יהונתן מרגי, עדן בן זקן, איתי לוי ואנה זק. המופע החל לרוץ ב-30 בנובמבר 2019 והסתיים ב-30 בינואר 2020. באוגוסט 2019, השיקה קירל קולקציית איפור במהדורת מוגבלת בשיתוף פעולה עם חברת האיפור MAC. ב-22 בספטמבר, השיקה קולקציית קפסולה לחברת "רנואר". באותו היום הוציאה את השיר "SLT"; הסינגל השני המלווה את הקמפיין לקולקציה.
ב-6 באוקטובר 2019, התארחו קירל ולירן דנינו בסינגל "מאושרים", של ההרכב המוזיקלי דולי ופן. ב-4 בנובמבר, ייצגה את ישראל בפעם השלישית ברציפות בטקס פרסי המוזיקה של MTV אירופה. בדצמבר 2019, יצא לאור אלבום האוסף בו לקחה קירל חלק - אם הייתי שר לך - שרים יגאל בשן, פרויקט מטעם ארומה מיוזיק ורשת ג', שם היא מבצעת גרסת כיסוי לשיר "יש לי ציפור קטנה בלב". ב-11 בדצמבר, במסגרת פסטיגל 2020 הוציאו כוכבי הפסטיגל, ביניהם קירל, שיר מקורי אותו יצר עילי בוטנר בשם "יבוא לטובה". בנוסף, התארחה במצעד העשור של גלגלצ בו ביצעה קירל גרסה מחודשת לשיר "Can't Feel My Face" של דה ויקנד.
2020–2021: חוזה הקלטות בינלאומי.
ב-14 בינואר 2020 הוציאה קירל את הסינגל "אם אתה גבר". בתחילת שנת 2020 כלל המגזין פורבס ישראל את קירל ברשימת הצעירים המבטיחים של שנת 2020.
בפברואר 2020, התגייסה קירל לצה"ל ושירתה במסלול טאלנט מיוחד, במסגרתו היא הופיעה בפני חיילים וחיילות. קירל לקחה חלק בשיר "נשארים ביחד" ביוזמת חברת סמסונג ובהשתתפות אמנים וידוענים רבים - ביניהם רותם סלע, אביב אלוש ומיה דגן, בהפקת ג'ורדי. ב-14 בפברואר 2022 סיימה את שירותה הצבאי.
באפריל קירל לקחה חלק בטקס "לכל איש יש שם" לכבוד יום הזיכרון לשואה ולגבורה, באירוע אשר צולם מראש על פי הנחיות משרד הבריאות בשל מגפת הקורונה. ביום העצמאות ה'תש"ף הופיעה קירל בטקס הדלקת המשואות לצד עדן חסון.